{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Prijedlogu Pravilnika o raspremi"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"INA Industrija nafte d.d.","Područje primjene,\nČlanak 2.","Predlažemo iza stavka (3) dodati stavak (4) na način da glasi:\n (4) Iznimno od stavka 2. ovog Članka, odredbe ovoga Pravilnika primjenjuju se i na nepomične odobalne objekte za eksploataciju ugljikovodika u epikontinentalnom pojasu Republike Hrvatske, odnosno na prostorima gdje Republika Hrvatska ostvaruje suverena prava i jurisdikciju, u opsegu koji je primjenjiv na takvu vrstu objekata. \n \nObrazloženje:\n1) Potrebno je uzeti u obzir da se trenutno unutar epikontinentalnog pojasa RH nalazi 19 nepomičnih odobalnih objekata u funkciji eksploatacije ugljikovodika, kao i da se u budućnosti planira izgradnja nekolicine novih.\n2) Eksploatacija ugljikovodika je djelatnost od interesa za Republiku Hrvatsku.\n3) U praksi postoji potreba za stavljanjem nepomičnih odobalnih objekata u raspremu na način da se istovremeno zadrži minimalna razina sigurnosti i strukturalni integritet objekata.","Nije prihvaćen","Primjedba nije prihvaćena.\n\nObrazloženje:\nČlankom 124.a Pomorskog zakonika propisano je da se u smislu glave VII.a Rasprema, pomorski objekt definira kao pomorski objekt hrvatske državne pripadnosti ili pomorski objekt koji vije zastavu države članice Europske unije koji se nalazi u unutarnjim morskim vodama Republike Hrvatske. Obzirom da se primjedba odnosi na nepomične odobalne pomorske objekte koji se ne nalaze u unutarnjim morskim vodama Republike Hrvatske, nego u njenom epikontinentalnom pojasu, usvajanje primjedbe Ina d.d. bilo bi protivno odredbi članka 124.a Pomorskog zakonika."]
[2,"INA Industrija nafte d.d.","Mjesto raspreme,\nČlanak 8.","Predlažemo iza stavka (3) dodati stavak (4) na način da glasi:\n (4) Iznimno od stavka 1. ovoga članka lučka kapetanija može odobriti raspremu izvan lučkog područja na lokaciji nepomičnog odobalnog objekta. \n\nObrazloženje:\n4) Potrebno je uzeti u obzir da se trenutno unutar epikontinentalnog pojasa RH nalazi 19 nepomičnih odobalnih objekata u funkciji eksploatacije ugljikovodika, kao i da se u budućnosti planira izgradnja nekolicine novih.\n5) Eksploatacija ugljikovodika je djelatnost od interesa za Republiku Hrvatsku.\n6) U praksi postoji potreba za stavljanjem nepomičnih odobalnih objekata u raspremu na način da se istovremeno zadrži minimalna razina sigurnosti i strukturalni integritet objekata.","Nije prihvaćen","Primjedba nije prihvaćena.\n\nObrazloženje:\nČlankom 124.a Pomorskog zakonika propisano je da se u smislu glave VII.a Rasprema, pomorski objekt definira kao pomorski objekt hrvatske državne pripadnosti ili pomorski objekt koji vije zastavu države članice Europske unije koji se nalazi u unutarnjim morskim vodama Republike Hrvatske. Obzirom da se primjedba odnosi na nepomične odobalne pomorske objekte koji se ne nalaze u unutarnjim morskim vodama Republike Hrvatske, nego u njenom epikontinentalnom pojasu, usvajanje primjedbe Ina d.d. bilo bi protivno odredbi članka 124.a Pomorskog zakonika."]